text: Esbjerg Havn: Her går det rigtigt godt!
  24 marts 2015 kl. 10.53
  Havnen i Esbjerg fremlagde tirsdag et rekordgodt regnskab.
  Driftsresultatet lyder på 101 millioner kroner - det er det højeste nogen sinde. Året før var det på 86,5 millioner kroner.
  Omsætningen landede på 225,1 millioner kr., hvilket er fem procent højere end i 2013.
  Havnen blev anløbet af 5.930 skibe i havn. Det er en stigning på 21 procent i forhold til 2013.
  - Resultatet for 2014 er meget tilfredsstillende på et tidspunkt, hvor markedsvilkårene er under forandring. Det viser, at vi i dag har den kapacitet, som markedet har brug for. Vi oplever stor efterspørgsel på vores havnearealer og fastholder positionen som markedsleder inden for havvind. Og vi kan glæde os over, at vores kunder har mulighed for at skabe vækst inden for de rammer, vi tilbyder, siger Ole Ingrisch, der er direktør for Esbjerg Havn.
  